text: U18-menn: Tveir gevandi dystir móti Íslandi
text: #000000
text: Føroyar vunnu fyrra og spældu javnt í seinna dystinum móti Íslandi í vikuskiftinum í Hoyvíkshøllini.
text: #000001
text: Talan gjørdist um tveir góðar og gevandi dystir mótil Íslandi, sum liður í fyrireikingunum til EM-endaspælið, sum verður í Montenegro 4. – 14. august, har Føroyar er í bólki við Svøríki, Spania og Fraklandi.
text: #000002
text: Fyrra dystin vunnu Føroyar rættiliga greitt 39-33. Hálvleiksstøðan var 21-16 til Føroyar. Tað var um miðjan fyrra hálvleik at Føroyar fóru frá Íslandi, og var munurin fyri tað mesta millum 4 og 7 mál restina av dystinum. Í føroyska álopinum var spælskiparin Óli Mittún dominerandi og megnaðu íslendingar ongantíð at steðga fótfima hoyvíksinginum, sum skeyt 12 mál í fyrra dystinum.Málskjúttar Føroyar – Ísland leygardagin 23. juli:Óli Mittún 12Rókur Ziskason 7Ísak Vedelsbøl 5Tróndur Jónsson 4Óla Jákup Gaard Olsen 2Niklas Gaard 2Trygvi Hávardsson 2Aleksandar Lacok 1Rói Seyer Hjaltason 1Høgni Heinason 1Høgni Vang Højsted 1Marcus Bramsen 1Seinni dysturin gjørdist tættari. Úrslitið var javnleikur 29-29, eftir hálvleiksstøðuna 14-14.
text: #000003
text: Tað vóru annars Føroyar, sum vóru omaná fyrstu 40 minuttirnar av dystinum við 1-2 málum. Tað einu løtuna í seinna hálvleiki vóru heldur nógvir kjansir brendir og var tað nú Ísland, sum tók yvir og var omaná seinasta 20 minuttirnar við 2-3 málum. Okkara hálaðu tó inn seinastu løtuna og javnaði Óli Mittún í allarseinasta sekundi til 29-29. Óli skeyt heili 16 mál í dystinum.
text: #000004
text: Tað var hugaligt, at síggja so nógvar áskoðarar til dystin í Hoyvíkshøllini, høllin var so at siga full.
text: #000005
text: Hesar 16 møta Svøríki og Íslandi
text: #000007